ฮิลลารี เปิดตัว ทิม เคน เป็นคู่หูชิงตำแหน่งรองปธน.มะกัน
สำนักข่าวต่างประเทศรายงานว่า ฮิลลารี คลินตัน ว่าที่ตัวแทนพรรคเดโมแครตลงเลือกตั้งประธานาธิบดีสหรัฐฯ ในช่วงปลายปีนี้ ประกาศเลือก นายทิม เคน สมาชิกวุฒิสภารัฐเวอร์จิเนีย เป็นคู่หูชิงตำแหน่งรองประธานาธิบดีสหรัฐฯ อย่างเป็นทางการเมื่อวันศุกร์ที่ผ่านมา โดยนางคลินตันระบุว่า นายเคนเป็นผู้ที่อุทิศตัวเพื่อความยุติธรรมในสังคมมาตลอดชีวิต เขาเป็นคนหัวก้าวหน้าผู้ชอบทำงานให้เสร็จสิ้น,อนึ่ง ทิม เคน เป็นอดีตนายกเทศมนตรีเมืองริชมอนด์ และอดีตผู้ว่าการรัฐเวอร์จิเนีย และเคยอยู่ในรายชื่อผู้ที่จะเป็นคู่หูชิงตำแหน่งรองประธานาธิบดีสหรัฐฯ คู่กับประธานาธิบดี บารัค โอบามา ในการเลือกตั้งเมื่อปี 2008 นอกจากนี้ รัฐเวอร์จิเนียซึ่งเป็นฐานเสียงของเขาก็ยังเป็นเขตสำคัญที่จะมีการชิงคะแนนเสียงกันอย่างเข้มข้นด้วย,อีกด้านหนึ่ง โดนัลด์ ทรัมป์ ผู้เพิ่งได้รับเลือกเป็นตัวแทนพรรครีพับลิกันไปลงเลือกตั้งประธานาธิบดีอย่างเป็นทางการ ออกมาระบุว่า การเลือกนายเคนเป็นคู่ชิงตำแหน่งรองปธน.แทนที่จะเป็นเบอร์นี แซนเดอร์ส คู่แข่งชิงตำแหน่งตัวแทนพรรคกับนางคลินตัน ทำให้ผู้สนับสนุนนายแซนเดอร์สโกรธเกรี้ยว เพราะนายเคนถือเป็นฝ่ายตรงข้ามของสิ่งที่นายแซนเดอร์สยึดมั่น,ส่วนทีมหาเสียงของนายทรัมป์ โจมตีนายเคนว่าเป็นคนทุจริต เนื่องจากในอดีตสมัยที่นายเคนยังเป็นผู้ว่าการรัฐเวอร์จิเนีย เขาเคยรับของขวัญมูลค่าประมาณ 160,000 ดอลลาร์สหรัฐฯ จากฝ่ายสนับสนุน ซึ่งไม่ผิดกฎหมายของรัฐเวอร์จิเนีย หากคุณคิดว่าฮิลลารีคนขี้โกงกับเคนคนทุจริต จะสามารถเปลี่ยนแปลงอะไรในวอชิงตันได้ ความจริงมันตรงกันข้าม นายเจสัน มิลเลอร์ โฆษกทีมหาเสียงของนายทรัมป์กล่าว,ขณะเดียวกัน สมาชิกฝ่ายซ้ายของพรรคเดโมแครตก็ออกมาตั้งคำถามในเรื่องการปฏิรูปธนาคาร และสิทธิในการทำแท้ง เนื่องจากนายเคนต่อต้านการทำแท้ง และสนับสนุนการจำกัดการทำแท้งบางส่วน (partial birth abortion) เขายังเป็น 1 ใน 70 ส.ว. ที่ลงนามจดหมายเรียกร้องให้ สำนักงานคุ้มครองผู้บริโภคทางการเงิน (ซีเอฟพีบี) ออกกฎการตรวจสอบที่จะส่งผลกระทบต่อธนาคารชุมชนและเครดิตยูเนียน
ฮิลลารี คลินตัน ว่าที่ตัวแทนพรรคเดโมแครตลงเลือกตั้งประธานาธิบดีสหรัฐฯ ประกาศเลือก ทิม เคน เป็นคู่หูชิงตำแหน่งรองประธานาธิบดีสหรัฐฯ อย่างเป็นทางการ
ฮิลลารี คลินตัน,ว่าที่ตัวแทนพรรค,เดโมแครต,เลือกตั้งประธานาธิบดี,เลือกตั้งสหรัฐ,ทิม เคน,วุฒิสภา,ส.ว.,รัฐเวอร์จิเนีย,รองประธานาธิบดี,โดนัลด์ ทรัมป์,ข่าว,ข่าวต่างประเทศ,ไทยรัฐออนไลน์